ইসরাঈল জাতিসংঘকে মানে না : নানা কূটজালে জাতিসংঘ ১৯৪৯ সালে ইসরাঈলকে পৃথক রাষ্ট্র হিসাবে সদস্য করে নেয়। এ বিষয়ে ঐ সালের ১১ই মে তারিখে জাতিসংঘ সাধারণ পরিষদে গৃহীত ৩৭৩/৩ নং প্রস্তাব অনুযায়ী দু’টি শর্তের ভিত্তিতে ইসরাঈলকে জাতিসংঘের সদস্য হিসাবে গ্রহণ করা হয়। (১) কোন রকম দ্বিধা-দ্বন্দ্ব ছাড়াই ইসরাঈল জাতিসংঘ সনদ মেনে চলবে এবং সদস্য হবার পরদিন থেকেই সে উক্ত সনদ অনুযায়ী কাজ করতে প্রতিজ্ঞাবদ্ধ হবে। (২) বিশেষ করে সে ১৯৬৭ সালের ২৯শে নভেম্বর ও ১৯৪৮ সালের ১১ই জানুয়ারীতে গৃহীত প্রস্তাবের প্রতি সম্মান প্রদর্শন করবে। এই মর্মে উপরোক্ত প্রস্তাবসমূহ বাস্তবায়ন করার জন্য জাতিসংঘের নিয়োজিত বিশেষ রাজনৈতিক কমিটির সম্মুখে ইসরাঈলী প্রতিনিধি পূর্ণ বিবরণ ও ব্যাখ্যা সহ নোটিশ প্রদান করে।[15] ইসরাঈল এ শর্তদ্বয় মেনে নেয় শুধু স্বীকৃতি পাবার জন্য। অথচ তার ধাপপাবাজি ও কূটকৌশলের প্রকৃতরূপ প্রকাশিত হয় মাত্র দু’মাস পরেই। ইসরাঈল পররাষ্ট্র মন্ত্রণালয় থেকে জাতিসংঘের বিশেষ কমিটিতে পেশ করা হয় যে, ‘ঘড়ির কাটা পিছনে ফিরে যায় না। এটা যেমন অসম্ভব, কোন আরব উদ্বাস্ত্তর পক্ষে তাদের ফেলে যাওয়া পুরাতন আবাসভূমিতে ফিরে আসা তেমনি অসম্ভব’।